
8348 Megyer, Fő u. 5. Tel./fax: 87/457-260

Meghívó

Megyer Község Önkormányzatának Polgármestere meghívja a 2013. július 25-én (csütörtökön) 12.00 órakor megtartandó rendkívüli nyílt képviselő-testületi ülésre. 

Helye: IKSZT épülete Megyer, Fő u. 17.
Napirend:
1./ A szociális és gyermekjóléti feladatok ellátása
2./ Egyéb
Tisztelt Képviselő!

Az ülésre tisztelettel meghívom, megjelenésére számítok.

Megyer, 2013. július 25.
Tisztelettel:



Pajer Kristóf
s.k. 

polgármester




A kiadmány hiteléül:





Pallér Edina 

    jegyző

 J e g y z ő k ö n y v:
Készült: Megyer Község Önkormányzat Képviselő-testületének 2013. július 25. napon az IKSZT épületében megtartott rendkívüli nyílt képviselő-testületi üléséről.

Jelen vannak: Pajer Kristóf polgármester


            Sárközi Zsolt alpolgármester



Pallér Edina jegyző

Távollétét bejelentette: Baloghné Raffai Anna képviselő

A lakosság köréből nem jelent meg senki.

A polgármester köszöntötte a megjelenteket, megállapította, hogy a képviselő-testület határozatképes. Az ülést megnyitotta. Ismertette a napirendet.

Napirend:

1./ A szociális és gyermekjóléti feladatok ellátása
2./ Egyéb
A képviselő-testület a napirendet határozathozatal nélkül elfogadta.

1./ Napirend: A szociális és gyermekjóléti feladatok ellátása
Pallér Edina jegyző: Az elmúlt ülésen már tárgyaltuk, hogy megszüntetik az önkormányzatok a Szociális Intézményi Társulást, és hogy szerződés keretében fogjuk a feladatokat elláttatni. Sümeg elkészítette a feladat-ellátási szerződést a szociális és gyermekjóléti feladatok ellátására, hétfőn kaptuk meg. A héten még megpróbáltunk egyeztetni, polgármesterek egymással, Sümeggel, más szervezetekkel is, de sajnos kényszerhelyzetbe kerültünk. Más szervezet már nem tud fogadni minket, ilyen hirtelen, így marad Sümeg. A szerződésben összeg is szerepel, sajnos, mivel az önkormányzatok az első félévben nem finanszíroztak a társulás keretében, így az első félév összegét is ebbe a szerződésbe tették bele, holott a szerződés 2013. július 1. napjától szól. Ezzel nem értettünk egyet, az önkormányzatok el is utalták a héten az első félévet, de többszöri próbálkozásra sem vette ki Sümeg. Azt is kértem, hogy akkor legalább szövegszerűen kerüljön bele, hogy az összegben elismerésre kerül a már befizetett első féléves finanszírozás, de ez sem került bele. Azt a választ kaptam Sümegtől, hogy elszámolni úgyis éves szinten fognak, így ez természetes.
Pajer Kristóf polgármester: Úgy egyeztettünk a polgármesterekkel, hogy nincs más választásunk, erre az évre aláírjuk, és majd jövőre próbálunk meg valamilyen irányba elmozdulni. Javaslom, hozzuk meg határozatunkat.
Megyer Község Önkormányzatának Képviselő-testülete egyhangúlag, 2 igen szavazattal a következő határozatot hozta:

21/2013. (VII.25.) számú önkormányzati határozat:
Megyer Község Önkormányzatának Képviselő-testülete úgy határozott, hogy a Sümeg Város Önkormányzatával megkötendő, a házi segítségnyújtás, családsegítés, gyermekjóléti szolgáltatás, szociális étkeztetés, védőnői szolgálat szociális, gyermekjóléti és egészségügyi feladatok ellátásáról szóló Feladatellátási szerződést az előterjesztés szerint elfogadja.

A Képviselő-testület felhatalmazza a polgármestert, hogy a Feladatellátási szerződést aláírja.

Felelős: Pajer Kristóf polgármester

/Az előterjesztés a jegyzőkönyv mellékletét képezi./

2./ Napirend: Egyéb

· Szociális Szövetkezet
Pajer Kristóf polgármester: Azon dolgozunk, hogy szociális szövetkezet jöjjön létre településünkön. Természetesen pályázati támogatásra is számítunk. A szövetkezetben tagként az önkormányzat is szerepelne. Az ügyvéd úr össze is állította az anyagot, ismertetném az alapszabályt.

/Előterjesztés ismertetése./
Pajer Kristóf polgármester: Kérem, hozzuk meg határozatunkat.

Megyer Község Önkormányzatának Képviselő-testülete egyhangúlag, 2 igen szavazattal a következő határozatot hozta:

22/2013. (VII.25.) számú önkormányzati határozat:
Megyer Község Önkormányzatának Képviselő-testülete egyetért a Megyer Vendégváró Szociális Szövetkezet (székhely: 8348 Megyer Fő u. 5.) létrehozásával, abban tagként részt vesz, továbbá vállalja, hogy a Szövetkezet részjegytőkéjeként 200.000 Ft-ot befizet.
Megyer Község Önkormányzatának képviseletét a Szövetkezetben Sárközi Zsolt alpolgármester látja el.
/Az előterjesztés a jegyzőkönyv mellékletét képezi./

· A Sümegi Kistérségi Többcélú Társulás Társulási Megállapodásának módosítása 

Pallér Edina jegyző: A Többcélú Kistérségi Társulás társulási megállapodás módosítását az elmúlt ülésen már tárgyaltuk, most Sümeg megküldte a végleges anyagot, amit újra el kellene fogadnunk. Kivették belőle teljesen a belső ellenőrzést, módosult a lakosságszám. Ismertetném az előterjesztést.  
/Előterjesztés ismertetése./
Pajer Kristóf polgármester: Köszönjük, javaslom, hozzuk meg határozatunkat.

Megyer Község Önkormányzatának Képviselő-testülete egyhangúlag, 2 igen szavazattal a következő határozatot hozta:

23/2013. (VII.25.) számú önkormányzati határozat:

Megyer Község Önkormányzatának Képviselő-testülete a Sümegi Kistérségi Többcélú Társulás Társulási Megállapodásának az előterjesztés szerint kezdeményezett módosításait elfogadja, az abban foglaltakat magára nézve teljes körben kötelezőként elismeri.

A képviselő-testület felkéri a polgármestert, hogy az elfogadó határozatot tartalmazó jegyzőkönyvi kivonatot 3 eredeti példányban a Társulás elnökének címezve, a Sümegi Közös Önkormányzati Hivatal részére (8330 Sümeg, Béke tér 7.) megküldje.

A képviselő-testület felhatalmazza a polgármestert, hogy a Társulási Megállapodás helyébe lépő, a módosításokat tartalmazó egységes szerkezetű Társulási Megállapodást aláírja.

Határidő: azonnal

Felelős: Pajer Kristóf polgármester

/Az előterjesztés a jegyzőkönyv mellékletét képezi./

· Települési értéktár
Pallér Edina jegyző: A magyar nemzeti értékekről és a hungarikumokról szóló 2012. évi XXX. törvény arról rendelkezik, hogy a települési önkormányzat települési értéktárat hozhat létre. A települési értéktár a települési önkormányzat területén fellelhető nemzeti értékek adatait tartalmazó gyűjtemény. A települési önkormányzat Települési Értéktár Bizottságot hozhat létre, amely szervezi a településen fellelhető nemzeti értékek azonosítását, létrehozza a településen fellelhető nemzeti értékek adatait tartalmazó gyűjteményt és megküldi azt a megyei értéktárba. Az értéktár bizottság működési szabályzatát a helyi önkormányzat képviselő-testülete határozza meg.
A magyar nemzeti értékek és a hungarikumok gondozásáról szóló 114/2013. (IV. 16.) Korm. rendelet pedig arról rendelkezik, hogy a települési önkormányzat e rendelet hatálybalépésétől számított 60 napon belül döntést hoz arról, hogy kíván-e élni a települési értéktár létrehozásának lehetőségével. A helyi önkormányzat a települési értéktár, illetve az értéktár bizottság létrehozására vonatkozó nemleges döntését bármikor megváltoztathatja, amelyről a döntést követő 30 napon belül tájékoztatnia kell a megyei közgyűlés elnökét, illetve a HB elnökét.
Mivel abban maradtunk egyeztetési szinten, hogy nem kíván az önkormányzat települési értéktárat létrehozni, ezért úgy értelmeztük, hogy akkor nem kell döntenünk. A Kormányhivatal egy körlevelében jelezte, hogy akkor is kell döntést hoznia a testületeknek, ha nem kívánnak létrehozni települési értéktárat, a határozataikba ezt kell foglalniuk.
Pajer Kristóf polgármester: Javaslom, hozzuk meg határozatunkat, hogy nem kívánunk ezzel a lehetőséggel élni.
Megyer Község Önkormányzatának Képviselő-testülete egyhangúlag, 2 igen szavazattal a következő határozatot hozta:

24/2013. (VII.25.) számú önkormányzati határozat

Megyer Község Önkormányzatának Képviselő-testülete, úgy határozott, hogy nem kíván élni a települési értéktár létrehozásának lehetőségével.
· Tájékoztatás törvényességi felhívásról
Pallér Edina jegyző: A Magyarország helyi önkormányzatairól szóló 2011. évi CLXXXIX. törvény 52.§ (2) bekezdése értelmében a jegyzőkönyveket az ülést követő 15 napon belül kell megküldeni a kormányhivatalnak. Hivatalunk sajnos ebben az évben ezt nagyon nem tudja teljesíteni, jelentős csúszásban vagyunk. A Veszprém Megyei Kormányhivatal törvényességi felhívás keretében előírta az önkormányzatnak, hogy az elkésett jegyzőkönyvek beküldését 2013. augusztus 30. napjáig teljesítse. Hivatalunk a törvényességi felhívásban foglaltakat teljesíteni fogja. Ismertetem a törvényességi felhívást.
/Előterjesztés ismertetése./

/Az előterjesztés a jegyzőkönyv mellékletét képezi./

Megyer Község Önkormányzatának Képviselő-testülete határozathozatal nélkül tudomásul vette a tájékoztatást, és a törvényességi felhívásban foglaltakat, azt elfogadja, észrevételt nem tesz.

A polgármester a rendkívüli nyílt ülést berekesztette.

k.m.f.

               Pajer Kristóf                                                                     
  Pallér Edina

                polgármester                                                                       
       jegyző

